لوگ آپ سے پوچھتے ہیں کہ ان کے لئے کون سی چیزیں حلال کی گئی ہیں کہہ دیجیئے کہ تمہارے لئے سب پاک و پاکیزہ چیزیں حلال کر دی گئیں اور جن شکاری جانوروں کو تم نے سدھایا ہو جن کو خدا کے سکھائے ہوئے طریقہ کے مطابق (شکار پکڑنے کا) طریقہ سکھایا ہو تو جسے وہ تمہارے لئے پکڑ رکھیں اس میں سے بھی کھا سکتے ہو اور اس پر (شکار پر چھوڑتے وقت) خدا کا نام لے لو اور اللہ سے (اس کی معصیت کاری سے) ڈرو بے شک اللہ بہت جلد حساب لینے والا ہے